A 85 éves Bodrogi Gyula meghatódva könnyezett a születésnapi gálán - videó
Bodrogi Gyula igazi nagy színész, aki tele van állandó izzással, a színház iránti kíváncsisággal és rajongással – mondta Vidnyánszky Attila, a Nemzeti Színház igazgatója a 85 éves Kossuth-díjas mûvész, a Nemzet Színésze születésnapi köszöntésén hétfõn este, a Nemzeti Színházban. A gálamûsor közben Bodrogi Gyula többször meghatódva könnyezett.
Az ünnepségen az unokái is felléptek, és Leonard Cohen Halleluja címû dalával köszöntötték a nagypapájukat. Ezután Voith Ági, Bodrogi Gyula volt felesége, majd a Nemzeti Színház színészzenekara, a Magyar Nemzeti Táncegyüttes, a Nemzet Színészei, a Nemzeti Színház társulata és munkatársai, valamint a József Attila Színház mûvészei köszöntötték a 85 éves mûvészt.
Tarlós István fõpolgármester köszöntõjében korszakos színésznek nevezte Bodrogi Gyulát, aki maradandóan gazdag életmûvet hozott létre. Mint mondta, a színház mellett több tucat filmben bizonyította tehetségét. „Az egész ország szereti” – mondta. Vidnyánszky Attila, a Nemzeti Színház igazgatója köszöntõjében emlékeztetett arra, hogy Bodrogi Gyula 2003-ban lett a Nemzeti Színház mûvésze. Ma is aktívan dolgozik, jelenleg nyolc futó darabban játszik. Igazi nagy színésznek nevezte a 85 éves mûvészt, aki tele van állandó izzással, a színház iránti kíváncsisággal és rajongással. Az Origo stábja a forgatott a gálán. Nézze meg a videót!
gála Bodrogi Gyula Nemzeti Színház Vidnyánszky Attila